**Ministru kabineta noteikumu projekta**

**“Grozījums Ministru kabineta 2010. gada 27. jūlija noteikumos Nr. 675 “Noteikumi par robežpārbaudei un robežuzraudzībai nepieciešamajiem tehniskajiem līdzekļiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010. gada 27.jūlija noteikumi Nr. 675 “Noteikumi par robežpārbaudei un robežuzraudzībai **nepieciešamajiem** tehniskajiem līdzekļiem” (turpmāk – Ministru kabineta noteikumi Nr. 675) nosaka robežpārbaudes un robežuzraudzības veikšanai nepieciešamos tehniskos līdzekļus.  Valsts robežsardzes amatpersonām, veicot robežuzraudzību, jābūt nodrošinātām ar atbilstošiem tehniskajiem līdzekļiem, lai laikus konstatētu un aizturētu robežpārkāpējus.  Šobrīd strauji attīstās bezpilota gaisa kuģu nozare, par ko liecina arvien pieaugošais bezpilota gaisa kuģu lietotāju īpatsvars.[[1]](#footnote-1) Starptautiskā pieredze liecina, ka bezpilota gaisa kuģi aktīvi tiek izmantoti valsts robežu patrulēšanā, kā arī, vērtējot bezpilota gaisa kuģu izmantošanas priekšrocības, jāsecina, ka tie ir efektīvs risku novēršanas līdzeklis (priekšlaicīgas informācijas iegūšanai un izmantošanai) Latvijas Republikas teritorijā.  Viens no efektīvākajiem robežuzraudzības tehniskajiem līdzekļiem ir gaisa kuģi, proti, helikopteri. Helikopteri kalpo kā efektīvs rīks nelegālās migrācijas, akcīzes preču nelegālās pārvietošanas un citu valsts robežas drošības apdraudējumu novēršanai, kā arī citu valsts institūciju darbību atbalstam. Tomēr pastāv arī vājās helikopteru izmantošanas puses – salīdzinoši augstas izmaksas helikopteru ekspluatācijā, atkarība no meteoroloģiskiem apstākļiem un helikopteru ierobežotais lidojumu ilgums, kuras iespējams novērst ar bezpilota gaisa kuģu izmantošanu robežuzraudzībā.  Šobrīd Valsts robežsardzes rīcībā ir bezpilota gaisa kuģi, kurus varētu izmantot robežuzraudzībā, lai panāktu efektīvāku Valsts robežsardzes funkciju izpildi.  Saskaņā ar Regulas Nr. 2018/1139[[2]](#footnote-2) 3.panta 30. punktu bezpilota gaisa kuģis ir jebkurš gaisa kuģis, ko ekspluatē vai kas konstruēts autonomai ekspluatācijai vai pilotēšanai no attāluma bez pilota gaisa kuģī. Ministru kabineta noteikumu Nr. 675 redakcija neparedz bezpilota gaisa kuģi kā robežuzraudzības tehnisko līdzekli, ko Valsts robežsardze ir tiesīga izmantot valsts robežas, pierobežas joslas un pierobežas režīma kontrolei, teritoriālās jūras un iekšējo ūdeņu uzraudzībā. Ņemot vērā norādīto, nepieciešams grozīt Ministru kabineta noteikumus Nr. 675, lai Valsts robežsardzei būtu tiesisks pamats izmantot bezpilota gaisa kuģus robežuzraudzībā, bet konkrētāk – valsts robežas, pierobežas joslas un pierobežas režīma kontrolei, valsts robežas jūrā, teritoriālās jūras un iekšējo ūdeņu uzraudzībai, robežpārkāpēju meklēšanai, vajāšanai un aizturēšanas koordinēšanai. Tādējādi atbilstoši Ministru kabineta 2019. gada 13. augusta noteikumiem Nr. 368 “Kārtība, kādā veicami bezpilota gaisa kuģu un cita veida lidaparātu lidojumi” 2.10. apakšpunktam bezpilota gaisa kuģis, kuru Valsts robežsardze izmantos robežuzraudzībā, tiks klasificēts kā valsts bezpilota gaisa kuģis operatīvo darbību izpildei atbilstoši normatīvajos aktos deleģētajām valsts funkcijām un uzdevumiem robežkontroles jomā. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir personas, kas atrodas pierobežā un Valsts robežsardze. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām projekta tiesiskais regulējums nemaina tiesības, pienākumus un veicamās darbības. Vienlaikus jāatzīmē, ka turpmāk Valsts robežsardzes amatpersonām būs tiesības izmantot bezpilota gaisa kuģus robežuzraudzībā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par Ministru kabineta projektu tā izstrādes stadijā, Ministru kabineta noteikumu projekts 2019.gada 31.oktobrī ievietots Iekšlietu ministrijas mājas lapā sadaļā „Sabiedrības līdzdalība” apakšsadaļā ,,Diskusiju dokumenti”.  Iekšlietu ministrija, izpildot Ministru kabineta 2009.gada 25.augusta noteikumu Nr.970 ,,Sabiedrības līdzdalības kārtība attīstības plānošanas procesā" 14.punktu, projektu 2019.gada 31.oktobrī nosūtīja Valsts kancelejai. |
| 3. | Sabiedrības līdzdalības rezultāti | Sadaļa tiks aizpildīta pēc viedokļu saņemšanas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē Valsts robežsardzes funkcijas.  Projektam nav ietekmes uz jaunu institūciju izveidi, esošu institūciju likvidāciju vai reorganizāciju.  Projektu paredzēts realizēt esošo cilvēkresursu ietvaros. |
| 3. | Cita informācija | Nav. |

Iekšlietu ministrs S.Ģirģens

Vīza: valsts sekretārs D.Trofimovs

V.Puzāns

65703985, vadims.puzans@rs.gov.lv

Ē.Konovalova

65703986, erika.konovalova@rs.gov.lv

1. http://www.caa.lv/lv/lidojumu-drosiba/publikacijas-statistika [↑](#footnote-ref-1)
2. Eiropas Parlamenta un Padomes 2018. gada 4. jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91. [↑](#footnote-ref-2)